หุ้น12ก.ย.ปิดเช้าร่วง18จุด
หุ้น12ก.ย.ปิดเช้าร่วง18จุดตามต่างประเทศที่ระดับ 1,043.41จุด ลดลง 18.96 จุด มูลค่าซื้อขาย 9,947.27ล้านบาท
12 ก.ย. 2554

หุ้น12ก.ย.ปิดเช้าร่วง18จุดตามต่างประเทศที่ระดับ 1,043.41จุด ลดลง 18.96 จุด มูลค่าซื้อขาย 9,947.27ล้านบาท




ตลาดหุ้นวันที่ 12 ก.ย.ดัชนีปิดภาคเช้าที่ 1,043.41 จุด ลดลง  18.96 จุด หรือ 1.78%  มูลค่าการซื้อขาย 9,947.27 ล้านบาท
บริษัทหลักทรัพย์ (บล.) โกลเบล็ก ระบุว่า หุ้นไทยปรับตัวลงตามดัชนีต่างประเทศ ซึ่งดาวโจนส์ปรับลดลงถึง 303 จุดจากความวิตกเกี่ยวกับภาวะเศรษฐกิจสหรัฐชะลอตัว การขาดความชัดเจนเกี่ยวกับหนทางแก้ไขวิกฤติหนี้ยูโรโซน 
ขณะที่ปริมาณการซื้อขายลดน้อยลงเป็นสัญญาณลบต่อทุกกลุ่มหลักทรัพย์ ระยะสั้นการปรับตัวลงเป็นจังหวะในการเข้าซื้อเก็งกำไรโดยแนะนำขึ้นขายทำรอบ ส่วนกลุ่มพลังงาน กลุ่มธนาคารเป็นเป้าหมายหลักเนื่องจากมีสภาพคล่องสูง กลุ่มสื่อสาร ติดตามการจัดตั้ง กสทช. ได้แก่ ADVANC DTAC ปรับตัวลงซื้อเก็งกำไร หุ้นรายหลักทรัพย์ TMB สำหรับหุ้นเก็งกำไรทางเทคนิค TMB IVL ระยะกลาง ซื้อระยะกลางบางส่วน เมื่อปรับลงแรง
ด้านบล.โอเอสเค (ประเทศไทย) มองว่า การประชุม G7 ในช่วงสุดสัปดาห์ที่ผ่านมา ไม่ได้มีบทสรุปอะไรใหม่ ๆ แต่กลับน่ากังวลใน 2 ประเด็น ได้แก่ หนี้ของกรีซ ว่ามีโอกาสที่จะเกิดการผิดนัดชำระขึ้นในไม่กี่สัปดาห์ข้างหน้านี้ ได้กลับมากดดันตลาดอีกครั้ง แม้ว่ารัฐมนตรีคลังของกรีซจะออกแถลงการณ์ปฎิเสธถึงข่าวลือดังกล่าวแล้วก็ตาม แต่ก็ไม่ได้ทำให้ความกังวลดังกล่าวลดลง
อีกประเด็นที่ดูน่ากังวลยิ่งกว่า ก็คือ การลาออกของนายเจอร์เกน สตาร์ค สมาชิกคณะกรรมการบริหารอีซีบีชาวเยอรมัน ยิ่งตอกย้ำถึงความขัดแย้ง และอาจส่งผลต่อบทบาทของอีซีบีในการกู้วิกฤตหนี้สินยุโรปอีกด้วย เนื่องจากนายเจอร์เกนเป็นผู้ที่ต่อต้านนโยบายเข้าซื้อพันธบัตรของอีซีบี 
"ปัจจัยดังกล่าวทำให้ค่าเงินยูโรอ่อนค่าลงสู่ระดับต่ำสุดในรอบ 6 เดือน เมื่อเทียบกับเหรียญสหรัฐและจะส่งผลในเชิงลบต่อเนื่องถึงภาวะการลงทุนทั่วโลก จึงไม่แปลกเลยที่ดัชนีตลาดหุ้นยุโรป และสหรัฐจะร่วงลงอย่างรุนแรง  ส่วนตลาดหุ้นไทย ก็มีความเสี่ยงต่อการปรับตัวลงต่อเนื่องเช่นกัน จึงเป็นสาเหตุที่ยังเน้นการถือเงินสดต่อไป"บล.โอเอสเค แนะนำ
หลักทรัพย์ 5อันดับแรกที่มีมูลค่าการซื้อขายสูงสุด ได้แก่
PTT       มูลค่าการซื้อขาย 577.85 ล้านบาท   ปิดที่  315 บาท ลดลง 6  บาท หรือ  -1.87%SCC       มูลค่าการซื้อขาย  521.45 ล้านบาท   ปิดที่ 313 บาท ลดลง  8  บาท หรือ  -2.49%ADVANC  มูลค่าการซื้อขาย 482.43 ล้านบาท  ปิดที่  121 บาท เพิ่มขึ้น 1  บาท หรือ   0.83%IVL       มูลค่าการซื้อขาย 468.72 ล้านบาท   ปิดที่ 36.75 บาท ลดลง 1.25 บาท หรือ -3.29%SCB     มูลค่าการซื้อขาย 463.09 ล้านบาท   ปิดที่  114.50  บาท ลดลง 4.50 บาท หรือ -3.78%